Nodirbek Abdusattorov ota yurtida bira to`la 18 nafar raqib bilan dona surib, "master-klass" o`tkazdi (foto)

Shaxmatning rapid bo`yicha jahon chempioniga aylangan Nodirbek Abdusattorov Samarqand viloyati Narpay tumani "Iymon" mahallasi Bolg`ali qishlog`ida tug`ilgan harbiy Fazliddin Ochilovning farzandi. Kuni kecha Nodirbek Abdusattorov ota yurti Narpayga keldi. Bu haqda Samarqand viloyati hokimligi Matbuot xizmati xabar qildi. 
Chempion dastlab, bu erda yashovchi bobo va buvisi, qarindoshlari bilan diydorlashdi. So`ng mahalladagi yoshlarga erishgan yutuqlari, galdagi rejalari haqida so`zlab berdi. Tengdoshlariga maqsad sari intilish yutuqlar garovi ekanligini aytdi.
So`ng tumandagi 13-son bolalar musiqa va san`at maktabida shaxmatga qiziquvchilar bilan uchrashdi. Bira to`la 18 nafar raqib bilan dona surib, "master-klass" o`tkazdi.
Viloyat hokimining o`rinbosari Rustam Qobilov, tuman hokimining o`rinbosari Abduqahhor Tojiev va boshqalar chempionni ulkan g`alaba bilan tabrikladi. Nodirbekka tuman hokimligining qimmatbaho sovg`alar topshirildi.